**貓捕雀 薛福成**

窗外有棗林，雛雀習飛其下。一日，貓蔽身林間，

突出噬雀母。其雛四五，噪而逐貓，每進益怒。貓奮攫之，

 (益：更加) (一詞多義)

不勝，反奔入室。雀母死，其雛繞室啁啾，飛入室者三。

 (三：多次) (一詞多義)

越數日，猶望室而噪也。哀哉！

 貓一搏而奪四五雛之母，人雖不及救之，

 (雖：即使) (一詞多義)

未有不惻焉動於中者。而貓且眈眈然，惟恐不盡其類焉。

烏呼，何其性之忍耶！

(烏：通「嗚」，「嗚呼」相當於「唉」) (通假)

 (忍：冷酷) (一詞多義)

物與物相殘，人且惡之；乃有憑權位，張爪牙，

 (惡：音「wu3」，討厭) (一字多音，一詞多義)

殘民以自肥者，何也？

 (疑問句)